Eksempel på tekst til personalehåndbog om sexchikane

Sexchikane

Som virksomhed har vi et ansvar for at skabe et godt arbejdsmiljø. For at sikre det gode arbejdsmiljø, skal alle medarbejdere være opmærksomme på og overholde vores politik om sexchikane

Der er ikke nogen fast definition på, hvad sexchikane er, men hvis en medarbejder udsættes for uønskede handlinger af seksuel karakter, som vedkommende opfatter som krænkende, så kan der være tale om sexchikane.

Sexchikane tolereres naturligvis ikke i vores virksomheden, og vil få ansættelsesretlige konsekvenser for den, der har begået chikanen.

For at forebygge seksuel chikane på arbejdspladsen bør alle medarbejdere iagttage følgende retningslinjer:

* Udvis respekt for dine kolleger.
* Husk på, at folk har forskellige grænser.
* Sig fra med det samme, hvis du oplever uønskede tilnærmelser.
* Acceptér altid, hvis en kollega siger fra.
* Gå til din leder eller en tillidsvalgt kollega\*, hvis du oplever chikane.
* Grib ind, hvis du oplever, at en kollega bliver udsat for chikane (f.eks. ved at gå til din leder eller en tillidsvalgt kollega).

\*hvis en sådan er valgt på virksomheden. Hvis chikanen udøves af din leder, og der ikke på virksomheden er valgt en arbejdsmiljørepræsentant eller en tillidsrepræsentant, kan du i stedet gå til en anden overordnet medarbejder eller leder i virksomheden.

NB: teksten bør tilpasses en eventuelt eksisterende politik.

Bemærk venligst, at ovennævnte ikke er og ikke kan erstatte juridisk rådgivning. Medlemsvirksomheder kan kontakte HORESTA Arbejdsgivers juridiske afdeling for yderligere rådgivning på tlf. 35 24 80 40 eller e-mail callcenter@horesta.dk.